2013-2015 m. augalinio maisto produktų taršos stebėsenos planų vykdymas

Kiekvienais metais VMVT pagal teisės aktų reikalavimus vykdo augalinio maisto produktų taršos stebėsenos planą (toliau – Planas). Pesticidų ir kitų cheminių teršalų likučių kontrolę atlieka 171 VMVT teritorinių VMVT apmokyti maisto produktų inspektoriai. 
Plano tikslas – stebėti, vertinti ir valdyti pesticidų, mikotoksinų, sunkiųjų metalų, akrilamido, furano nitratų, policiklinių aromatinių angliavandenilių (PAA), sunkiųjų metalų, 3-MCPD ir chlorato ir kitų teršalų liekanas augalinio maisto produktuose, užtikrinti užteršto maisto produktų, atlikus rizikos vertinimą ir nustačius, kad produktas nesaugus, draudimą tiekti rinkai arba pašalinimą iš rinkos ir garantuoti, kaip įmanomą didesnę vartotojų apsaugą. Tyrimais nustačius nesaugų produktą apie tai skelbiama informacija VMVT tinklalapyje.
Planai parengti vadovaujantis Europos Sąjungos teisės aktais ir rekomendacinio pobūdžio dokumentais, kuriuos pateikia Europos Komisija, atsižvelgus į Lietuvos Respublikos sveikatos apsaugos ministerijos rekomendacijas, augalinio maisto produktų užteršimo pesticidų liekanomis ir kitais teršalais keliama rizika, pesticidų naudojimo apimtį pagal Valstybinės augalininkystės tarnybos prie Žemės ūkio ministerijos (toliau – VATŽŪM) duomenis, gautą informaciją iš VATŽŪM apie augintojus, naudojančius neregistruotas Lietuvos Respublikoje augalų apsaugos priemones, Nacionalinio maisto ir veterinarijos rizikos vertinimo instituto (toliau – NMVRVI) rizikos vertinimo rezultatais, skubiųjų pranešimų apie nesaugaus maisto ir pašarų tiekimą rinkai sistema (toliau – RASFF sistema) gautais pranešimais.  
5 lentelė 2013-2015 m. augalinio maisto produktų taršos stebėsenos plano duomenys
	
	2013
	2014
	2015

	Teršalas
	Planuota ištirti mėginių
	Įvykdyta (%)
	Planuota ištirti mėginių
	Įvykdyta (%)
	Planuota ištirti mėginių
	Įvykdyta
(%)

	Viso
	612
	603
(98,54%)
	720
	698
(96,94%)
	836
	829
(99,16%)

	Pesticidai
	417
	402
	500
	484
	623
	612

	Sunkieji metalai
	117
	117
	54
	54
	42
	44

	Mikotoksinai
	28
	32
	101
	98
	100
	101

	Furanas
	10
	10
	8
	8
	6
	6

	Akrilamidas
	40
	42
	21
	21
	21
	22

	Nitratai
	Netirta
	8
	6
	13
	13

	PAA*
	Netirta
	23
	22
	17
	17

	3-MCPD
	Netirta 
	6
	5
	5
	5

	Chroratas
	Netirta 
	Netirta
	9
	9

	NUSTATYTA NEATITIKIMŲ
	
	4
	
	11
	
	8


*Policikliniai aromatiniai angliavandeniliai


2015 m. plano analizė

12 pav. Valstybinė maisto taršos stebėsenos plano įgyvendinimo dinamika 2008-2015 m.

Iš ištirtų 829 mėginių teršalų nerasta 335 mėginyje (40,4 %). Iš ištirtų 612 mėginių pesticidų likučiams nustatyti pesticidų likučių nerasta 318 mėginyje arba 52%, tai tas pats kas 2014 m. vertinant procentinę išraišką. Šiais metais ištirti 8 mėginiai, kuriuose teršalų kiekiai viršijo didžiausius teisės aktuose numatytus kiekius arba orientacines vertes. Kepintose saulėgrąžose , kurių kilmės šalis Italija, buvo nustatytas kadmio kiekis 0,25 +/- 0,02 mg/kg, tačiau atlikus rizikos vertinimą gauta, nustatytas sunkiojo metalo kiekis produkte rizikos vartotojų sveikatai nekelia. Taip pat ant grotelių kepto bekono skonio bulvių traškučiuose buvo nustatytas akrilamido kiekis viršijantis rekomendacijoje pateiktą orientacinę vertę, tačiau atlikus rizikos vertinimą
Nustatyta, kad produktas rizikos vartotojų sveikatai nekelia.
Neatitinkantys teisės aktų reikalavimų teršalų likučiai taip pat nustatyti: ekologiškuose ruginiuose miltuose iš Lietuvos – 2 mėginiai, kuriuose nustatyti pesticidų likučiai, ekologiniuose ryžiuose iš Kinijos, nustatyti pesticidų likučiai, arbatos ekstrakte iš Kinijos pesticidų likučiai, margainio aliejuje iš Lietuvos policiklinių aromatinių angliavandenilių likučiai, Žaliojoje arbatoje iš Rusijos, pesticidų likučiai.
2015 m. atsižvelgiant į Europos Komisijos (toliau - EK) rekomendacijas į taršos stebėsenos planą buvo įtraukti augalinio maisto produktai chlorato kiekio stebėsenai vykdyti. Buvo ištirta 9 mėginiai šviežių vaisių ir daržovių. Kadangi 2014-2015 m. I pusm. Nebuvo tiksliai žinoma, kokia priežastis chlorato aptikimo ant vaisių ir daržovių priežastis, buvo siūloma tirti produktus, kurie galimai rinkai tiekiami plauti. Visi mėginiai atitiko teisės aktų reikalavimus.
 Taip pat vadovaujantis 2012 m. kovo 15 d. EK rekomendacija 2012/154/ES 2015 m. plane įtraukti 7 skalsių alkaloidų grūduose ir grūdų produktuose tyrimai. Buvo ištirti rugiai, kvietrugiai, žieminiai ir vasariniai kviečiai. Kiekiai neviršijantys rekomenduojamų kiekių nustatyti tik rugiuose ir kvietrugiuose. Kituose produktuose skalsių alkaloidų kiekis buvo žemiau aptikimo ribos.
2015 m. buvo ištirti 94 mėginiai mikotoksinų, iš kurių tik 11 mėginių (11,7%) kuriuose mikotoksinų nerasta. Kituose mėginiuose mikotoksinų kiekiai neviršijo teisės aktuose numatytų verčių. Buvo tirta: grūduose ir jų produktuose deokisnivalenolis, mikotoksinai T-2 ir HT-2, aflatoksinai,zearalenonas,  razinose , vynuogių sultyse, vyne ir jo gaminiuose, maltoje ir tirpioje kavoje ir kavos pupelėse ochratoksinas A, prieskoniuose, džiovintuose vaisiuose  ir riešutuose aflatoksinai, fermentuostuose gėrimuose, sidre pagamintuose iš obuolių sulčių patulinas.
2015 m. buvo ištirti 22 mėginiai. Nustatytas tik vienas mėginys bulvių traškučiuose nustatytas akrilamido kiekis 1270 ± 127 µg/kg, viršijo orientacines vertes. Atlikus akrilamido tyrimų analizę nustatyta, kad produktai priskiriami minkštos duonos maisto grupei nekelia grėsmės vartotojų sveikatai ir jų valstybinė stebėsena nėra būtina, kadangi visuose tirtuose mėginiuose buvo nustatyta, kad akrilamido kiekiai yra žemiau aptikimo ribos. 2015 m. tyrimo rezultatai parodė, kad būtina tirti skrudintos kavos, tirpios kavos produktus, kadangi nustatomos vertės yra nuo 165 +/- 20 µg/kg iki 564.8 +/- 67.8 µg/kg. 
Išvada: 
2015 m. augalinio maisto produktų taršos stebėsenos planas įgyvendintas 99,16 %. Atsižvelgiant į rinkoje susiklosčiusią situaciją dalis vietinės kilmės maisto produktų buvo pakeisti įvežtiniais ir atvirkščiai. Nebuvo atrinkti 7 mėginiai pesticidų likučiams nustatyti pagal plano  8 priedą (Importuotų augalinio maisto produktų mėginių planas), kadangi šiais metais tam tikri produktai nevyko per pasienio kontrolės punktus. 
Šiais metais gauti 3 ekologinių produktų tyrimai, kuomet buvo nustatyti pesticidai likučiai, tačiau nustatytas kiekis neviršijo ne ekologiškiems produktams leidžiamo didžiausio leistino kiekio. Apie neatitikusius ekologiškus maisto produktus pranešta OFIS sistemoje.
Atsižvelgiant į 2015 m. augalinio maisto produktų stebėsenos plano duomenų analizę, kitų ES pateiktų duomenų RASFF sistemoje, pateiktas naujas rekomendacijas ir reglamentuotus teršalus parengtas 2016 m. augalinio maisto produktų taršos stebėsenos planas.

2014 m. taršos stebėsenos plano analizė 
Ištirtuose 484 mėginyje, iš jų, 227 mėginiuose (46,9%) pesticidų likučiai nustatyti, bet neviršijo didžiausių leistinų normų. pesticidų likučių nerasta 253 mėginiuose (52,3%), tuo tarpu 5 mėginiuose (1%) viršijo didžiausias leistinas normas: ekologiškuose apelsinuose "Valencia" iš Graikijos, ridikėliuose iš Lietuvos, žieminiuose kviečiuose iš Lietuvos, brokoliniuose kopūstuose iš Lenkijos, ekologiškuose kraujažolėse iš Lietuvos.
Taip pat šiais metais į augalinio maisto taršos stebėsenos programą buvo įtraukta 23 mėginiai dėl PAA liekanų. 4 mėginiuose (kanapių aliejuje ir nerafinuotame moliūgų sėklų aliejuje bei 2 šalto spaudimo linų sėmenų aliejaus mėginiuose, kurių visų kilmės šalis Lietuva) buvo nustatyti PAA kiekiai, viršijantys didžiausius leistinus kiekius.
2014 m. nustatyti 3 atvejai, kuomet nustatytas teršalų kiekis viršijo didžiausius leistinus kiekius arba orientacines vertes, tačiau atlikus rizikos vertinimą, buvo nustatyta, kad produktas žmogaus sveikatai pavojaus nekelia, ir yra saugus: tirpioje kavoje, kurios kilmės šalis Ekvadoras, nustatytas ochratoksinas A, vafliniuose lakštuose iš Lietuvos ir kaimiškos grietinės ir svogūnų skonio bulvių traškučiuose iš Lenkijos, nustatytas akrilamido kiekis viršijo orientacinę vertę.
2014 m. augalinių maisto produktų taršos programoje tiriami produktai mikotoksinų kiekio nustatymui: patulinas obuolių sultyse, deoksinivalenolis grūduose. Nustatyti kiekiai neviršijo didžiausių leistinų kiekių.
Aflatoksinai, ochratoksinas A tirtuose produktuose - riešutuose, grūdų produktuose, džiovintuose vaisiuose, kavoje, prieskoniuose, kūdikių ir vaikų maiste neviršijo leistinų normų, išskyrus vieną atvejį paminėtą aukščiau. Kadangi tirpi kava buvo vartojama ne tiesiogiai vartoti, o kaip kito produkto sudedamoji dalis, tai buvo nustatyta, kad pavojaus sveikatai nėra.
Šiais metais taip pat į programą buvo įtraukti 7 mėginiai dėl skalsių alkaloidų, 4 mėginiai dėl mikotoksinų T-2 ir HT-2 bei 4 mėginiai dėl zearalenono grūduose ir grūdų produktuose.
Nebuvo nustatyta nei vieno atvejo dėl mikotoksinų, kad mėginyje nebūtų rastas nors ir nedidelis kiekis mikotoksinų.
2014 m. buvo atrinkti ir ištirti 21 akrilamido mėginys. Šiaulių VMVT atrinko vaflių lakštų mėginį, kilmės šalis Lietuva, kuriame buvo nustatytas akrilamido kiekis viršijo rekomendacijose 2010/307/ES ir 2013/647/ES nustatytas orientacines vertes, t.y. buvo nustatytas akrilamido kiekis siekė 1105±111 µg/kg. Inspektoriai kartu su gamintojais aptarė gamybos etapus ir naudojamas medžiagas, bei nusistatė rizikingiausius taškus, kuriuose gali susidaryti akrilamidas. Pakeitus gamybos procesą akrilamido nustatyta vertė buvo gauta tik 192,9 µg/kg, kai tuo tarpu rekomendacijose orientacinė vertė vafliams ir sausainiams yra 500 µg/kg. 
Atlikus kaimiškos grietinės ir svogūnų skonio bulvių traškučių, kurių kilmės šalis yra Lenkija akrilamido tyrimus, buvo nustatytas 1286.5 +/- 126.9 µg/kg kiekis. Vilniaus VMVT informavo prekybininką, nurodydama pateikti informaciją gamintojui. Visuose likusiuose mėginiuose akrilamido kiekiai neviršijo Europos Komisijos rekomendacijose 2010/307/ES ir 2013/647/ES rekomenduojamų akrilamido kiekių.

Apie nesaugius augalinius maisto produktus, kuriuose buvo nustatyti viršyti didžiausi leistini kiekiai, kurie nebuvo vietinės reikšmės maisto produktai arba atlikus rizikos vertinimą, buvo nustatyta, kad produktas yra nesaugus pranešta Europos Komisijai Skubiųjų pranešimų apie nesaugius maisto produktus ir pašarus sistemos pagalba (RASFF) – 5 atvejai, aliejai dėl PAA, brokoliniai kopūstai dėl pesticidų ir vienas atvejis –ekologiški apelsinai iš Graikijos, apie neatitiktį informacija pateikta OFIS sistemoje. 2014 m. augalinio maisto produktų taršos stebėsenos programa įvykdyta 96,9%. Produktai, kuriuose nustatyta neatitiktis teisės aktų reikalavimams sudaro 1,6 %, lyginant su 2013 metais nustatytų neatitikimų padaugėjo 8 atvejais. Teršalų tyrimų buvo įvykdyta mažiau nei suplanuota - 698 vietoje 720.



2013 m. taršos stebėsenos plano analizė
Pagal 2013 m. augalinio maisto produktų taršos stebėsenos programą buvo numatyta ištirti 612 mėginių (pesticidai, akrilamidas, furanas, mikotoksinai, sunkieji metalai). Buvo ištirti 608 mėginiai. Dėl pesticidų liekanų ištirti 392 mėginiai, arba 25 mėginiais mažiau nei buvo numatyta programoje, dėl furano koncentracijos ištirta 10 mėginių kaip ir buvo suplanuota, akrilamido kiekio nustatymui buvo ištirti 42 mėginiai, o numatyta buvo 40, mikotoksinų kiekio nustatymui buvo ištirti ištirta po 32 mėginiai, arba 4 mėginiais daugiau nei buvo planuota.
	Ištirtuose  (50%) mėginiuose pesticidų likučiai nustatyti, bet neviršijo didžiausių leistinų normų, pesticidų likučių nerasta 213 mėginiuose (54,3%), tuo tarpu 4 atvejais (1%) viršijo didžiausias leistinas normas: ilgagrūdžiuose plikytuose ryžiuose iš Vietnamo, Braškėse iš Lietuvos, granatuose iš Turkijos, ekologiškuose žaliose cukinijose iš Ispanijos.
Nesaugios produkcijos kiekis, lyginant su 2012 metais sumažėjo vienu mėginiu.
Aflatoksinai, ochratoksinas A tirtuose produktuose - riešutuose, grūdų produktuose, džiovintuose vaisiuose, kavoje, prieskoniuose, kūdikių ir vaikų maiste neviršijo leistinų normų.
Taip pat buvo tiriami mikotoksinai: patulinas obuolių sultyse, deoksinivalenolis grūduose. Nustatyti kiekiai neviršijo didžiausių leistinų kiekių.
2013 m. buvo atrinkta ir ištirti 42 akrilamido mėginiai. Viename mėginyje, natūralioje kavoje nustatytas akrilamido kiekis viršijo rekomendacijoje pateiktas normas 450 mkg/kg (536,3 ± 64,3 mkg/kg). Gamintojas atsižvelgė į rekomendacijas iš nesaugų maistą pasižadėjo pašalinti iš rinkos. Visuose likusiuose mėginiuose akrilamido kiekiai neviršijo Komisijos rekomendacijose 2010/307/ES ir 2013/647/ES rekomenduojamų akrilamido kiekių.

